**ЈАВЕН ПОВИК**

Секретаријатот за законодавство на Владата на Република Северна Македонија, врз основа на член 42 став (3) од Законот за користење и располагање со стварите во државна сопственост и со стварите во општинска сопственост (,,Службен весник на Република Македонија’’ бр. 78/15, 106/15, 153/15, 190/16 и 21/18 и ,,Службен весник на Република Северна Македонија’’ бр. 101/19, 275/19 и 122/21) и Одлуката за давање на согласност за спроведување постапка за избор на правно лице кое врши дејност или поседува дозвола за собирање и/или транспортирање, преработка, рециклирање и уништување на отпад на Владата на Република Северна Македонија бр.41-498/2 од 09.01.2024 година („Службен весник на Република Северна Македонија бр.8 од 12.01.2024 година), објавува јавен повик за избор на правнo лицe кое врши дејност или поседува дозвола за собирање и/или транспортирање, преработка, рециклирање и уништување на отпад за движни ствари – електронска, информатичка, канцелариска и друга опрема, како и други основни средства- канцеларски мебел, кои немаат вредност односно се дотраени, неупотребливи и технолошки застарени и не можат да се продадат или разменат како такви, и истите не се користат од страна на Секретаријатот за законодавство .

Избраното правно лице на јавниот повик има обврска да изврши преземање на движните ствари електронска, информатичка, канцелариска и друга опрема, како и други основни средства- канцеларски мебел, предмет на јавниот повик и истите да ги транспортира како отпад на соодветен начин, согласно со законските прописи, без надоместок.

Движните ствари се наоѓаат во ходникот на 5-ти кат и во подрумските простории во зградата на Секретаријатот за законодавство, бул. „Св.Кирил и Методиј“ бр. 54, 1000 Скопје.

Право на учество на јавниот повик имаат сите домашни правни лица, кои поседуваат важечка Дозвола за собирање и/или транспортирање на отпад (електронски отпад и друг отпад), издадена од надлежен орган.

Лицe за контакт во врска со јавниот повик: Борче Јовановски, тел. за контакт 070/695-004, e-mail: borce.jovanovski@sz.gov.mk.

Подетални информации за движните ствари (листа на движни ствари), како и потребна документација во врска со јавниот повик може да се подигне лично од просториите на Секретаријат за законодавство на Влада на Република Северна Македонија, бул. „Св.Кирил и Методиј“ бр. 54, 1000 Скопје или електронски, преку следниот линк: [**Јавен повик** **за избор на правно лице кое врши дејност или поседува дозвола за собирање и/или транспортирање, преработка, рециклирање и уништување на отпад**](http://sz.gov.mk/blogs/4/351/thirrje-publike)објавен на веб страната на Секретаријатот за законодавство .

Краен рок за доставување на пријавите за учество е 23.01.2024 година до 16.00 часот**.**